দার্জিলং-য়ে গুরুঙ্গকে ধরার লড়াই আপাতত থমকে সুপ্রিম কোর্টের নির্দেশে। কিন্তু পাহাড়ের মন জিততে রাজ্য সরকারের উদ্যোগ থেমে নেই। 
গত ২১ নভেম্বর পাহাড় নিয়ে বৈঠকে এক গুচ্ছে প্রতিশ্রুতি দেন মমতা। সেদিন তিনি জানিয়েছিলেন—
• ১০৪ দিনের টানা বন্‌ধের সময়ে মৃতদের পরিবারকে ২ লক্ষ টাকা, এক জনকে গ্রুপ ডি পদে চাকরি, আহতদের ৫০ হাজার করে অনুদান। তবে ফৌজদারি মামলা থাকলে এ সব মিলবে না।
• যে সরকারি কর্মীরা বন্‌ধের সময়ে অফিস করেছেন, তাঁদের ১৫ দিনের সবেতন ছুটি। অনুপস্থিতরা দু’মাসের মাইনে পাবেন।
• বন্‌ধের সময়ের বেতন পাবেন পাহাড়ের শিক্ষকরা। তবে তাঁদের সিলেবাস শেষ করতে হবে।
মঙ্গলবার মুখ্যমন্ত্রীর ঘোষণা মতো পাহাড়ের সরকারি কর্মীদের স্পেশাল লিভের প্রস্তাবে সিলমোহর দিল নবান্ন। বন্‌ধের সময়ে কাজে যোগ দেওয়া কর্মীরা ১৫ দিনের সবেতন ছুটি পাবেন। এটা বিশেষ ছুটি হিসেবে গণ্য হবে।